Ди Тхьэу  Тхьэшхуэ!
Уэ къэхъумэ ди Адыгэ лъэпкъыр.
Дунеишхуэм щ1эри жьыри
Щикъухьащ ди лъэпкъыр.

Къыхэгъык1ыу зэман пасэм
Шык1эпшынэр магъыр.
Дунейпсэу адыгэ хасэм
Ире1эт ди макъыр.

Ире1эт адыгэ л1ыгъэр,
Адыгагъэ лъагэр
Къыттепсэхук1э дуней дыгъэр
Тхъумэжа ди лъахэр.

Ди ТхьэуТхьэшхуэ!
Псэуныгъэрт
Дэ ди лъэпкъ хъуэпсап1эр.
Къыдамыдзу маф1э лыгъэр
Къидмыхат сэр самп1эм.

Лъэныкъуит1к1э ажал мащэр
Дэ къытхуагъэфащэрт.
Яхуэмыл1эу къэна мащ1эр
Хышхуэм хагъэщащэрт.

Месыр адыгэл1 шу закъуэр
Хэкум щхьэ ет и псэр.
Ауэ мыл1эжа ди л1акъуэр
Зы хъужынщ ди къуэпсыр.

Бжэнык1э Мухьэб